90 मिनट लेट आई, फुल गई मुंबई फ्लाइट
ट्रांसपोर्ट रिपोर्टर|ग्वालियर
ग्वालियर-मुंबई के बीच शुक्रवार से शुरू हुई एयर इंडिया की फ्लाइट तीसरे दिन रविवार को फुल हो गई। इस दिन मुंबई से 42 यात्री ग्वालियर आए। जबकि 69 यात्री मुंबई रवाना हुए। दो माह पूर्व निरस्त हुई हवाई सेवा शुक्रवार को पुन: शुरू की गई है।
मुंबई से आने वाली एयर इंडिया की फ्लाइट तीसरे दिन भी लेट आई। रविवार को फ्लाइट 90 मिनट की देरी से दोपहर 2.30 बजे ग्वालियर आई। दो दिन से फ्लाइट 2 घंटे की देर से आ रही थी। पहले दिन मुंबई के लिए 50 व दूसरे दिन 44 यात्री रवाना हुए थे। वापसी में पहले दिन 48 और दूसरे दिन 30 यात्री ग्वालियर आए थे।
ग्वालियर-मुंबई वाया इंदौर बड़े विमान की संभावना: ग्वालियर-मुंबई वाया इंदौर के लिए बड़े विमान का संचालन भी किया जा सकता है। वाया इंदौर के लिए 162 सीटर विमान के लिए भी ग्वालियर से पर्याप्त संख्या में यात्री मिल सकते हैं। ग्वालियर-इंदौर के लिए चलने वाली ट्रेनों में यात्री आरक्षण की स्थिति हमेशा वेटिंग में ही रहती है। विमानतल पर विमान लैंडिंग का कुल किराया भी लगभग 18-20 हजार रुपए रहता है। सप्ताह में एक दिन इस बड़े विमान का संचालन आसानी से किया जा सकता है और इसे यात्री भी पर्याप्त संख्या में मिल सकते हैं। बस जरूरत है इस सेवा को शुरू कराने के लिए एक राजनीतिक प्रयास किए जाने की।
प्रबंधन यह मानता है परेशानी
ग्वालियर-मुंबई वाया इंदौर फ्लाइट के संचालन में विमान सेवा प्रबंधन मुंबई यात्रा का समय बढ़ जाना मुंबई के यात्री कम हो जाना परेशानी मानता है। मुंबई हवाई सेवा यदि वाया इंदौर की जाती है तो ग्वालियर से मुंबई की यात्रा करने वाले यात्रियों को 3 घंटे से अधिक समय लगेगा। जबकि ग्वालियर से मुंबई के लिए एक ही दिन में दूसरी सेवा न होने से वाया इंदौर होते हुए भी यह सेवा सुविधाजनक ही रहेगी।
bho_Deva bho_Deva hin_Deva hin_Deva hin_Deva hin_Deva hin_Deva